Kersti Kerstna-Vaks

Kersti Kerstna-Vaks (sündinud 12. augustil 1964 Tartus) on Eesti jurist, kohtunik.

1982 lõpetas ta Tartu 2. Keskkooli ja 1987 Tartu Riikliku Ülikooli.

1987–1993 töötas ta majandusjuristina. 1993. aastal oli ta ka veel Nõo vallavalitsuse jurist.

5. oktoobril 1993 nimetas Vabariigi President Riigikohtu üldkogu ettepanekul Kersti Kerstna-Vaksi esimese astme kohtunikuks Tartu Linnakohtusse.

12. detsembril 2011 nimetas Vabariigi President Riigikohtu üldkogu ettepanekul Kerstna-Vaksi teise astme kohtunikuks Tartu Ringkonnakohtusse alates 2. jaanuarist 2012. Ta töötab siiani Tartu Ringkonnakohtu tsiviilkolleegiumis. 2012–2019 oli ta sama ringkonnakohtu esimees.

2020. aasta kohtunike täiskogul valiti ta kohtunikueksamikomisjoni liikmeks.

 Tunnustus 
 2019 – Valgetähe IV klassi teenetemärk

 Viited 

 Välislingid 
"Sõnaõigus on kohtunikul". Eesti Naine, 23.09.2016

Kategooria:Eesti kohtunikud
Kategooria:Tartu Ülikooli õigusteaduskonna vilistlased
Kategooria:Valgetähe IV klassi teenetemärgi kavalerid
Kategooria:Sündinud 1964